<classify> MSHAMBULIAJI wa kimataifa wa Wales, Gareth Bale, kamwe hajawahi kuomba kuondoka katika klabu ya Real Madrid, anasema kocha wa timu hiyo, Zinedine Zidane.Bale, 30, alikuwa akijiandaa kutua katika klabu ya Jiangsu Suning inayoshiriki Ligi Kuu ya China katika kipindi cha majira ya joto, lakini mpango huo haukufanikiwa wakati Real walikuwa wakitaka klabu hiyo ya China kulipa ada ya uhamisho.Tangu wakati huo, Bale amecheza mechi saba za klabu hiyo katika kipindi cha msimu wa mwaka 2019-20, akifunga mabao mawili.Ikiwa atafanya mazoezi, na kama ataweza kucheza, atacheza. Ukweli amecheza mechi nyingi sana na hajawahi kabisa kuzungumzia kuondoka, alisema Zidane na kuongeza: Bale ni mchezaji ambaye anajituma na kufanya mazoezi vizuri. Ni mchezaji muhimu kwa kikosi hiki na kwa klabu pia.Kuna mambo mengi yamezungumzwa. Atakapokuwa tayari kwa asilimia 100 tutaangalia. Akizingatia kucheza soka ni jambo zuri kwa timu.Real Madrid ililipa kiasi cha pauni milioni 85.3 wakati huo ikimsajili kutoka Tottenham Septemba 2013. Katika kipindi hiki akiwa Bernabeu, Real imeshinda mara nne taji la Ligi ya Mabingwa Ulaya, Kombe la Dunia kwa klabu mara tatu, na lile la Uefa Super Cup mara tatu, pamoja na La Liga, Copa del Rey na Supercopa de Espana.Hata hivyo, baada ya kuachwa wakati Real Madrid ikipata kipigo cha mabao 3-1 kabla ya kuanza kwa msimu ilipofungwa na Bayern Munich, Zidane alisema Bale anatakiwa kuondoka kabla ya kuharibika kwa mpango wake kwenda China kwa mkataba wa miaka mitatu.Jumatatu iliripotiwa kuwa, Bale ambaye kwa sasa ni majeruhi, alikwenda jijini London kukutana na wakala wake, lakini Zidane alisisitiza kuwa aliruhusiwa kusafiri kwenda katika mji huo.Alikwenda London kwa mambo binafsi kwa ruhusa ya klabu. Alizungumza na klabu kwa kuwa ni haki yake kushughulikia mambo binafsi, alsema Zidane.  <topic>: kitaifa 